Մակոն

**Մակոն** ()&nbsp, քաղաք և համայնք Ֆրանսիայի արևելյան մասում՝ Բուրգունդիա-Ֆրանշ Կոնտե երկրամասում, որի կազմի մեջ մտնող Սոն է Լուար դեպարտամենտի վարչական կենտրոնն է։ Ընկած է Փարիզից մոտավորապես 340, Դիժոնից՝ 115, Լիոնից՝ 65 կիլոմետր հեռավորության վրա։ Տրանսպորտային, մասնավորապես՝ երկաթուղային կարևոր հանգույց է։ Զբաղեցնում է 	27,04 քառակուսի կիլոմետր տարածք, որի մեծ մասն ընկած է Սոն գետի աջ ափին։ Բնակչության թվաքանակը 2011 թվականի տվյալներով եղել է 33.730, 2016 թվականի հունվարի 1-ի տվյալներով՝ 33 427 (այդ ցուցանիշով երկրորդ տեղն է զբաղեցնում դեպարտամենտում՝ զիջելով Շալոն սյուր Սոն քաղաքին)։

## Պատմություն
Հիմնադրվել է 3-րդ դարում։

9-րդ դարում դարձել է Բուրգունդիայի տիրակալների գերիշխանությունը ճանաչող կոմսության վարչական կենտրոն, կոմսություն, որը գոյատևել է մինչև 1239 թվականը, երբ կոմսուհի Ալիսա դը Մակոնը այն վաճառել է Ֆրանսիայի թագավորին։

1789 թվականից Սոն է Լուար դեպարտամենտի վարչական կենտրոնն է։

## Տեսարժան վայրեր
Քաղաքի ճարտարապետական դիմագիծն աչքի է ընկնում միջնադարյան շինությունների և արդիական կառույցների զուգադրմամբ։ Հարավային հատվածում վեր է խոյանում բազմաբնակարան շենքերի նորակառույց համալիրը, իսկ պատմական շինությունները քաղաքի կենտրոնում են։

Պատմա-ճարտարապետական կարևոր հուշարձաններից են՝

* Սուրբ Վինսենտ տաճարը, որն այնպես է կառուցված, որ վերևից դիտելիս քրիստոնեական մեծ խաչ է հիշեցնում։
* Լամարտինի թանգարանը
* Թատրոնի և օպերայի շենքը
* Սենտ Վինսենտ կամուրջը
* Սեն Պիեռ եկեղեցին
* Սուրբ Կղեմես հնագիտական հուշարձանը

## Ժողովրդագրություն

## Անվանի մակոնցիներ
* Ժան-Բատիստ Դրուե (1763–1824), ֆրանսիացիւ հեղափոխական, որ մահացել է Մակոնում
* Ալֆոնս դը Լամարտին (1790-1869), գրող և քաղաքական գործիչ
* Անտոնիո Դամիրոն (1794-1875), ֆրանս-վենեսուելական տպագրիչ
* Ալֆրեդ Լակրուա (1863–1948), երկրաբան և հանքագետ
* Ժորժ Դյուբի (1919-1996), ֆրանսիացի պատմաբան
* Անտուան Գրիզման (ծնվ. 1991), ֆուտբոլիստ
* Մարին Լորֆելին (ծնվ. 1993), Միսս Ֆրանսիա-2013 մրցույթի հաղթող, Միսս աշխարհ-2013 մրցույթի եզրափակիչ փուլի մասնակից (գրավել է 2-րդ տեղը)

## Քույր քաղաքներ
Մակոնի քույր քաղաքներն են՝

* Նոյշտադ ան դեր Վայնշտրասե, 1956 թվականից
* Օվերեյսե, 1960 թվականից
* Մակոն, Ջորջիա, 1972 թվականից
* Լեքո, 1973 թվականից
* Ալկասար դե Սան Խուան, 1980 թվականից
* Էգեր, 1985 թվականից
* Պորի, 1990 թվականից
*, Սանտու Տիրսու, 1992 թվականից

## Պատկերասրահ

Quai Mâcon 04-2003.jpg|Քաղաքի համայնապատկերը
Mairie_de_Mâcon.JPG|Քաղաքապետարանը
Vieux Saint-Vincent (Mâcon-France).JPEG|Հին Սենտ Վինսենտ տաճարը (Cathédrale le Vieux Saint-Vincent)
Église Saint-Pierre de Mâcon (France 2015) (16888753397).jpg|Սուրբ Պետրոս եկեղեցին (Église Saint Pierre) (1859-1865)
Hotel Dieu (Macon).JPG|Հյուրանոցը
1988 tour-de-france-peloton-entering-macon-jul-2006.jpg|Տուր դը Ֆրանս հեծանվավազքի մասնակիցները Մակոնում. 2006 թ. հուլիս


## Կլիմա
Մակոնին բնորոշ է օվկիանոսային, գրեթե մերձարևադարձային խոնավ կլիման (Köppen climate classification-ի դասակարգմամբ՝ *Cfb*)՝ տաք ամառներով։ Ձմեռները ֆրանսիական չափանիշների համեմատությամբ որոշ չափով սառն են, բայց ավելի մեղմ ու անձրևառատ, քան Մակոնից հյուսիս ընկած ֆրանսիական բնակավայրերում։ Անձրև մեծամասամբ տեղում է գարնանն ու աշնանը։

## Ծանոթագրություններ

## Գրականություն
* Pierre Goujon (éd.), *Histoire de Mâcon*, Toulouse, 2000. It consists of:
** Jean Combier, "De la préhistoire aux Burgondes", pp.&nbsp;17–44
** Alain Guerreau, "Mâcon, 380–1239 : la cité épiscopale", pp.&nbsp;45–79
** Isabelle Vernus, "Prospérités et affrontements, 1239–1600", pp.&nbsp;81–112
** Christine Lamarre, "De l'époque classique aux transformations révolutionnaires. La ville classique des XVIIme et XVIIIme siècles", pp.&nbsp;113–139
** Jean-François Garmier, "L'Essor et les transformations de la ville (17me – 19me siècles)", pp.&nbsp;141–154
** Pierre Lévêque, "Au temps de Lamartine", pp.&nbsp;155–196
** Pierre Goujon, "Mâcon dans la deuxième moitié du 19me siècle : une ville en symbiose avec sa région ", pp.&nbsp;197–238
** Lucien Delpeuch, "Une ville moyenne face aux défis du 20me siècle : Mâcon de 1914 à 1945", pp.&nbsp;219–263
** Annie Bleton-Ruget et Nicole Commerçon, "Mâcon, une ville moyenne ordinaire?", pp.&nbsp;265–300.
**

## Արտաքին հղումներ
*  
* Tourist office
* Mâcon library 

Կատեգորիա:Պատմական քաղաքներ
Կատեգորիա:Ֆրանսիայի բնակավայրեր
Կատեգորիա:Ֆրանսիայի քաղաքներ